98 
Folk paa forskellige Dele af Øen forespurgt om Sagen og altid 
med det Resultat, at der ikke findes Muldvarpe paa Møen. 
Lærer Engelbrecht, Stege: Efter at have søgt Oplysninger 
hos forskellige og paa forskellige Steder af Øen maa jeg svare: 
Nej, der findes ingen Muldvarpe paa Møen. 
Gaardejer P. Hansen, Lind: I Følge mit store Kendskab til 
Øen og Befolkningen tør jeg sikkert udtale, at Muldvarpen ikke 
findes paa Møen. 
Overskovfoged P. Petersen, Marienborg: Her paa Møen findes 
absolut ikke Muldvarpe. 
Førstelærer Kr. Sleth Hansen, Damsholte: Jeg har været 
10 Aar her paa Møen men har aldrig set Muldvarpen her, og 
Folk siger, at den ikke findes her paa Øen. 
Paa Grundlag af disse Oplysninger fra Folk fra de forskelligste 
Egne af Øen maa det med Bestemthed kunne fastslaas, at Muld¬ 
varpen ikke findes paa Møen. Forholdene er saaledes dén 
Dag i Dag, som det angives hos Pal udan, der i 1824, i sin 
„Forsøg til en antiqvarisk, historisk, geographisk og statistisk Be¬ 
skrivelse over Møen“, skriver (2. Deel, S. 63): „Det er mærkelig^ 
at Muldvarpen ikke findes paa Møen, skjøndt den er i stor Mængde 
i den tilgrændsende Deel af Sjelland, paa Falster og Bogøe.“ 
23-10—1920. 
